Motu proprio etc. Dilecto filio Iohanni Matheo Digiberto, clerico Romano, dilecti filii Iulii tituli Sancti Laurentii in Damaso, presbyteri cardinalis vicecancellarii etc. servitiis insistenti familiari nostro continno commensali specialem gratiam facientes de prepositura ecclesie Aboensis, que inibi post pontificalem dignitas prima existit, per obitum quondam N., cujus nomen et cognomen in litteris exprimi possit, extra Romanam curiam et in partibus defuncti vacante et cujus fructus etc. decem marcharum argenti puri secundum communem existimationem valorem annuum non excedunt, sive premisso sive alio quovis modo aut ex alterius cujuscumque persona seu per liberam resignationem dicti quondam N. vel cujusvis alterius de illa in dicta curia vel extra eam etiam coram notario publico et testibus sponte factam aut constitutionibus ecclesiasticis vel constitutione De multa aut assecutionem etc. vacet, etiam si devoluta, affecta, curata, electiva specialiter aut per unam xxviii novembris 2° et aliam xviii aprilis 3° ac reliquam xxix etiam aprilis 4° annis pontificatus nostri in cancellaria apostolica publicatas et innovatas constitutiones aut alias ex quacumque causa in litteris etiam dispositione exprimenda generaliter reservata seu inter aliquos litigiosa, cujus litis statum etc. existat, eidem Iohanni Matheo gratiose providemus seu provideri mandamus, constitutionibus et ordinationibus apostolicis statutis quoque et consuetudinibus dicte ecclesie Aboensis etiam juramento etc. roboratis ceterisque in contrarium facientibus non obstantibus quibuscumque cum clausulis opportunis et consuetis. Fiat motu proprio. Iulius. Et cum absolutione a censuris ad effectum etc.; et quod obstantie dicti Iohannis Mathei ac verus [et] ultimus dicte prepositure vacationis modus, etiam si ex illo quevis generalis etiam in corpore juris clausa resultet, habeantur pro expressis seu in totum vel in partem exprimi possint; et quod cum clausula quamcumque generalem reservationem tam ex dispositione dictarum regularum quam alias ex quacumque causa in litteris etiam dispositione exprimenda resultantem importante; et cum clausula opportune gratificationis pro dicto Iohanne Matheo, quatenus illi locus existat latissime etiam quoad qualificationem et graduatorem extendenda; et quatenus dicta prepositura litigiosa existat cum opportuna narratione status litis et causae ac nominum, cognominum judicum et collitigantium et tunc in forma surrogationis aut nove provisionis gratie si neutri si nulli si alteri perinde ac etiam valere aut alia via oratori utiliori; et cum derogatione dictarum regularum etiam quoad hoc si forte in eis caveatur expresse, quod super hujusmodi manu et motu propriis sanctitatis vestre signari debuisset ac quorumcumque premissorum statutorum etiam indultorum etiam apostolicorum fundationis et aliorum contrariorum quorumcumque in litteris latissime et specialiter extendendarum, adeo quod non obstent; et cum suspensione quarumcumque gratiarum expectativarum specialium vel etiam generalium reservationum etiam mentalium et in illius favorem unionum ac uniendi et aliorum mandatorum quibusvis personis etiam cardinalibus ac familiaribus etiam descriptis sub quibusvis formis concessis citra accessus et regressus ac de consensu coadjutorias latissime extendenda; et quod omnium et singulorum premissorum etiam fructuum etc. augendo vel minuendo usque ad verum valorem, regula contraria non obstante invocationis, denominationis nominis et cognominis ultimi possessoris, quatenus et annexorum aliorum circa premissa necessariorum major et verior specificatio fieri possit in litteris. Datum Rome apud Sanctum Petrum tertio idus novembris anno quinto.